|  |  |
| --- | --- |
| **11. NAPIREND** | **Ügyiratszám:** ZAN/1850-2 /2024. |

**ELŐTERJESZTÉS**

a Képviselő-testület **2024. november 28-i** **nyilvános** ülésére

|  |  |
| --- | --- |
| **Tárgy:** | **A Zánka és Térsége Egészségügyi Intézményi Társulás Társulási Megállapodásának módosítása** |
| **Előterjesztő:** | Biró Imre polgármester |
| **Előkészítette:** | dr. Kiss Balázs Tamás aljegyző |

**TISZTELT KÉPVISELŐ-TESTÜLET!**

Balatoncsicsó, Balatonszepezd, Monoszló, Óbudavár, Szentantalfa, Szentjakabfa, Tagyon és Zánka község önkormányzatának képviselő-testületei közösen hozták létre a Zánka és Térsége Egészségügyi Intézményi Társulást, és látják el a társulás által a család- és nővédelmi, ifjúság-egészségügyi és alapellátási kötelező (háziorvos, fogszakorvos, védőnő, iskola-egészségügy) feladatokat.

A társulási megállapodás módosítására az alábbi okokból kerül sor:

* három település polgármesterének személyében változás következett be, amelyet át kell vezetni a megállapodáson, illetve;
* a lakosságszámok aktualizálásra kerülnek,
* a Veszprémi Közigazgatási és Munkaügyi Bíróság megszűnt, jogutódja a Veszprémi Törvényszék.

A társulási megállapodás módosításához a társulásban részt vevő képviselő-testületek mindegyikének minősített többséggel hozott döntése szükséges.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.

|  |  |
| --- | --- |
|  | **HATÁROZATI JAVASLAT**Balatonszepezd Község Önkormányzata Képviselő-testülete a Zánka és Térsége Egészségügyi Intézményi Társulás Társulási Megállapodásának módosítását az előterjesztés 1. melléklete szerint, és ezzel együtt az egységes szerkezetű Társulási Megállapodást előterjesztés 2. melléklete elfogadja.**Határidő:** azonnal **Felelős:** polgármester |

Balatonszepezd, 2024. november 20.

|  |  |
| --- | --- |
|  | **Biró Imre**  polgármester |

*1. melléklet*

**TÁRSULÁSI MEGÁLLAPODÁS MÓDOSÍTÁSA**

*(tervezet)*

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 88. § (2) bekezdésében kapott felhatalmazás alapján Balatoncsicsó, Balatonszepezd, Monoszló, Óbudavár, Szentantalfa, Szentjakabfa, Tagyon és Zánka község önkormányzatának képviselő-testületei a Zánka és Térsége Egészségügyi Intézményi Társulás Társulási megállapodását a jelen megállapodásban foglaltak szerint módosítják:

**1. A Társulási megállapodás 2. pontja helyébe a következő rendelkezés lép:**

„**2. A társulás tagjainak neve, székhelye, képviselője:**

**Zánka Község Önkormányzata Képviselő-testülete** (székhelye: 8251 Zánka, Iskola u. 11. képviseli: dr. Oláh Kálmán polgármester);

**Monoszló Község Önkormányzata Képviselő-testülete** (székhelye: 8273 Monoszló, Fő u. 40. képviseli: Simon György polgármester);

**Balatonszepezd Község Önkormányzata Képviselő-testülete** (székhelye: 8252 Balatonszepezd, Árpád u. 27. képviseli: Biró Imre polgármester);

**Balatoncsicsó Község Önkormányzata Képviselő-testülete** (székhelye: 8272 Balatoncsicsó, Fő u. 25. képviseli: Antmann József polgármester);

**Óbudavár Község Önkormányzata Képviselő-testülete** (székhelye: 8272 Óbudavár, Fő u. 18/I. képviseli: Godány Mária polgármester);

**Szentantalfa Község Önkormányzata Képviselő-testülete** (székhelye: 8272 Szentantalfa, Fő u. 39. képviseli: Kiss Csaba polgármester);

**Szentjakabfa Község Önkormányzata Képviselő-testülete** (székhelye: 8272 Szentjakabfa, Fő u. 37. képviseli: Steierlein Imre polgármester);

**Tagyon Község Önkormányzata Képviselő-testülete** (székhelye: 8272 Tagyon, Petőfi u. 10. képviseli: Gyarmati Kornél polgármester);”

**2. A Társulási megállapodás 3. pontja helyébe a következő rendelkezés lép:**

„**3. A társuláshoz tartozó települések lakosságszáma:**

Zánka 1070 fő

Monoszló 126 fő

Balatonszepezd 469 fő

Balatoncsicsó 274 fő

Óbudavár 60 fő

Szentantalfa 551 fő

Szentjakabfa 126 fő

Tagyon 112 fő

*(2024. január 1-i adat KSH)”*

**3. A Társulási megállapodás 19.2. pontja helyébe a következő rendelkezés lép:**

19.2. A társulás tagjai egybehangzóan kijelentik, hogy a megállapodásból eredő, a társulás működése során felmerülő vitás kérdéseket elsődlegesen egymás között, tárgyalásos úton kívánják rendezni. A bírósági út lehetőségével akkor élnek, ha előzetesen az egyeztetés nem vezetett eredményre. Az esetleges jogvita eldöntésére a Veszprémi Törvényszék illetékes.

**Záradék**

Jelen társulási megállapodás módosítás 2025. január 1. napján lép hatályba. A társulási megállapodás módosítását

* Balatoncsicsó Község Önkormányzata Képviselő-testülete a \_\_\_/2024. (….)
* Balatonszepezd Község Önkormányzata Képviselő-testülete a \_\_\_/2024. (….)
* Szentantalfa Község Önkormányzata Képviselő-testülete a \_\_\_/2024. (….)
* Szentjakabfa Község Önkormányzata Képviselő-testülete az \_\_\_/2024. (….)
* Tagyon Község Önkormányzata Képviselő-testülete a \_\_\_/2024. (….)
* Óbudavár Község Önkormányzata Képviselő-testülete a \_\_\_/2024. (….)
* Monoszló Község Önkormányzata Képviselő-testülete a \_\_\_/2024. (….)
* Zánka Község Önkormányzata Képviselő-testülete a \_\_\_/2024. (….)

számú határozatával hagyta jóvá.

Zánka, 2024. november „ ”

|  |  |  |
| --- | --- | --- |
| **dr. Oláh Kálmán**Zánka polgármestere | **Biró Imre**Balatonszepezd polgármestere | **Simon György**Monoszló polgármestere |
| **Antmann József** Balatoncsicsó polgármestere | **Godány Mária**Óbudavár polgármestere | **Kiss Csaba**Szentantalfa polgármestere |
| **Steierlein Imre**Szentjakabfa polgármestere | **Gyarmati Kornél**Tagyon polgármester |

*2. melléklet*

**TÁRSULÁSI MEGÁLLAPODÁS**

*(tervezet)*

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 87. §-ában kapott felhatalmazás alapján Balatoncsicsó, Balatonszepezd, Monoszló, Óbudavár, Szentantalfa, Szentjakabfa, Tagyon és Zánka község önkormányzatának képviselő-testületei feladat-ellátási kötelezettségük keretében az egészségügyről szóló 1997. évi CLIV. törvény 41. §-ában meghatározott család- és nővédelmi ellátásról, 42. §-ában meghatározott ifjúság-egészségügyi ellátásról, az egészségügyi alapellátásról szóló 2015. évi CXXIII. törvény 5. § (1) bekezdésében meghatározott háziorvosi, házi gyermekorvosi ellátásról, a fogorvosi alapellátásról, a védőnői ellátásról, és az iskola-egészségügyi ellátásról társulás útján gondoskodnak jelen társulási megállapodásban foglaltak szerint.[[1]](#footnote-1)

**1.[[2]](#footnote-2) Általános rendelkezések:**

1.1. **A társulás neve:** Zánka és Térsége Egészségügyi Intézményi Társulás

1.2. **A társulás székhelye:** 8251 Zánka, Iskola u. 11.

1.3. **A társulás adószáma**: 15589189-1-19

1.4. **A társulás törzskönyvi nyilvántartási száma**: 589189

1.5. **A társulás működési/illetékességi területe:** társult települések közigazgatási területe a következők szerint:

a) háziorvosi ellátás és védőnői szolgálat: társult települések közigazgatási területe, Monoszló község kivételével

b) iskola-egészségügyi ellátás:

ba) Nivegy-völgyi Óvoda (8272 Szentantalfa, Fő utca 22.),

bb) Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola (8272 Balatoncsicsó, Fő utca 1/a.)

bc) Bozzay Pál Német Nemzetiségi Nyelvoktató Általános Iskola (8251 Zánka, Iskola utca 6.),

bd) Kétnyelvű Német Nemzetiségi Óvoda-Bölcsőde (8251 Zánka, Iskola utca 4.)

be)[[3]](#footnote-3)

c) fogszakorvosi ellátás: társult települések közigazgatási területe.

1.6. **A társulási megállapodás időbeli hatálya:** a társulás határozatlan időre jön létre

1.7. **A társulás bélyegzője:** Zánka és Térsége Egészségügyi Intézményi Társulás felirattal ellátott körbélyegző, közepén Magyarország címerével

1.8. **A társulás jogállása:** A társulás jogi személyiséggel rendelkezik. Gazdálkodására a költségvetési szervek működésére vonatkozó szabályokat kell alkalmazni azzal, hogy a pénzügyi-számviteli, gazdálkodási, döntés előkészítési, végrehajtás szervezési feladatait a Zánkai Közös Önkormányzati Hivatal (8251 Zánka, Iskola u. 11.) látja el.

**2.[[4]](#footnote-4) A társulás tagjainak neve, székhelye, képviselője:**

**Zánka Község Önkormányzata Képviselő-testülete** (székhelye: 8251 Zánka, Iskola u. 11. képviseli: dr. Oláh Kálmán polgármester);

**Monoszló Község Önkormányzata Képviselő-testülete** (székhelye: 8273 Monoszló, Fő u. 40. képviseli: Simon György polgármester);

**Balatonszepezd Község Önkormányzata Képviselő-testülete** (székhelye: 8252 Balatonszepezd, Árpád u. 27. képviseli: Biró Imre polgármester);

**Balatoncsicsó Község Önkormányzata Képviselő-testülete** (székhelye: 8272 Balatoncsicsó, Fő u. 25. képviseli: Antmann József polgármester);

**Óbudavár Község Önkormányzata Képviselő-testülete** (székhelye: 8272 Óbudavár, Fő u. 18/I. képviseli: Godány Mária polgármester);

**Szentantalfa Község Önkormányzata Képviselő-testülete** (székhelye: 8272 Szentantalfa, Fő u. 39. képviseli: Kiss Csaba polgármester);

**Szentjakabfa Község Önkormányzata Képviselő-testülete** (székhelye: 8272 Szentjakabfa, Fő u. 37. képviseli: Steierlein Imre polgármester);

**Tagyon Község Önkormányzata Képviselő-testülete** (székhelye: 8272 Tagyon, Petőfi u. 10. képviseli: Gyarmati Kornél polgármester);

**3.[[5]](#footnote-5) A társuláshoz tartozó települések lakosságszáma:**

Zánka 1070 fő

Monoszló 126 fő

Balatonszepezd 469 fő

Balatoncsicsó 274 fő

Óbudavár 60 fő

Szentantalfa 551 fő

Szentjakabfa 126 fő

Tagyon 112 fő

*(2024. január 1-i adat KSH)*

**4.[[6]](#footnote-6) A társulás által ellátott feladat és hatáskörök:**

**4.1. Feladatok:**

A társult önkormányzatok közigazgatási területén az egészségügyről szóló 1997. évi CLIV. törvény 41. §-ában meghatározott család- és nővédelmi feladatok ellátása, 42. §-ában meghatározott ifjúság-egészségügyi feladatok ellátása, az egészségügyi alapellátásról szóló 2015. évi CXXIII. törvény 5. § (1) bekezdésében meghatározott háziorvosi, házi gyermekorvosi ellátás, a fogorvosi alapellátás, a védőnői ellátás, és az iskola-egészségügyi ellátás biztosítása.

**4.2. A társulás tevékenységi köre:**

072111 Háziorvosi alapellátás

072311 Fogorvosi alapellátás

074031 Család és nővédelmi egészségügyi gondozás

074032 Ifjúság-egészségügyi gondozás

**4.3. Szakágazati besorolása:**

862100 Általános járóbeteg-ellátás

**5. A társulás döntéshozó szerve, döntéshozó szervének tagjait megillető szavazati arány:**

5.1.[[7]](#footnote-7) Az önkormányzati társulás döntéshozó szerve a társulási tanács. A társulási tanácsot a társult önkormányzatok polgármesterei alkotják, akik egy-egy szavazattal rendelkeznek. A társulási tanács megalakul, ha a társult képviselő-testületek mindegyike jóváhagyta a megállapodást és a társulási tanács alakuló ülése kimondta megalakulását.

5.2. A Tanács elnökét az alakuló ülésen kell megválasztani. A Tanácsot az elnök képviseli.

5.3. A Tanács az elnök helyettesítésére alelnököt választ.

5.4. A Tanács döntéshozatala során minden társult önkormányzat képviselőjét 1-1 szavazat illeti meg.

5.5. A társulás önálló jogi személy.

5.6. A társulás munkaszervezeti feladatait a Zánkai Közös Önkormányzati Hivatal (cím: 8251 Zánka, Iskola u. 11.) látja el.

5.7. A Tanács a társulás egyes feladatainak ellátására, döntéseinek előkészítésére, a döntés végrehajtásának szervezésére eseti munkabizottságot hozhat létre. Az eseti munkabizottság feladat, és hatáskörét, működésének időtartamát és rendjét a társulás esetenként, a bizottság alakítása során állapítja meg.

5.8.[[8]](#footnote-8) A társulás tagjának és képviselőjének jogai és kötelezettségei:

a) A tag képviselője útján részt vehet a társulás tevékenységében, rendezvényein, céljainak, feladatainak meghatározásában, döntéseinek meghozatalában, a társulás szervezetének és működési szabályainak kialakításában.

b) A tag képviselője választhat és választható a társulás szerveibe, tisztségeire.

c) A tag képviselője a társulási tanács ülésein teljes joggal képviseli a tagönkormányzat érdekeit.

d) Javaslatot tehet, a társulást érintő bármely kérdésben jogosult a társulás törvénysértő határozatának észrevételezésére és megtámadására.

e) Kérdést, javaslatot, indítványt tehet a társulás tisztségviselőihez, felvilágosítást kérhet tőlük a társulás bármely tevékenységéről, amelyre a címzettek 30 napon belül kötelesek választ adni. Betekinthet a társulás dokumentumaiba, irataiba.

f) Ha egy napirendi pont tárgyalásánál kisebbségben marad, joga van kisebbségi véleménye rögzítésére.

g) Képviselője útján rendszeres részvétel a társulás szerveinek munkájában, elősegítve a társulási célok és feladatok közös megvalósítását.

h) A társulás határozatainak végrehajtása.

i) A társulás feladatkörébe tartozó ügyekkel kapcsolatos döntéseinek a társulás vezetőjével való egyeztetése, illetve a társulással való írásbeli közlése.

j) Befizetési kötelezettségének határidőre történő teljesítése.

k) A társulás feladatkörébe tartozó, és a településen keletkező ügyekhez a szükséges adatok, információk továbbítása a társulás munkaszervezetéhez.

l) A társulási tagsághoz méltó szakmai és erkölcsi tevékenység folytatása, a vagyon megóvása, annak gyarapítására való törekvés.

**6. A döntéshozatal módja:**

6.1. A Társulási Tanács döntését határozattal hozza.

6.2. A Tanács akkor határozatképes, ha a Tanács tagjaink több, mint a fele jelen van.

6.3. A Tanács döntéséhez, a javaslat elfogadásához a jelen lévő tagok több, mint a felének egybehangzó „igen” szavazata szükséges.

6.4. Szavazni kézfeltartással személyesen, vagy írásban meghatalmazott képviselő útján lehet.

6.5. A Tanács ülését össze kell hívni szükség esetén, de legalább évi 4 alkalommal.

6.6. A Tanács minősített többségű döntése szükséges a társulás éves költségvetésének elfogadásához, módosításához, a zárszámadás elfogadásához, valamint a vagyonnal való rendelkezés kérdésében.

6.7. Az egyéb pénzügyi tárgyú döntések meghozatala egyszerű szótöbbséggel történik.

6.8. A társulást alapító önkormányzatok minősített többségű döntése szükséges

a) a társulási megállapodás jóváhagyásához,

b) a társulási megállapodás módosításához,

c) a társulás megszüntetéséhez,

d) a társulásból történő kiváláshoz,

e) a társuláshoz történő csatlakozáshoz.

**7.** **A közösen fenntartott intézmény neve:[[9]](#footnote-9)**

**8.[[10]](#footnote-10) A társulás fenntartásával, működtetésével kapcsolatosan az egyes képviselő-testületek pénzügyi hozzájárulásának mértéke, teljesítésének módja:**

8.1. A társulás működésének fedezetéül szolgál a központi költségvetésből, OEP forrásból biztosított finanszírozás és támogatás, és egyéb kiegészítő állami hozzájárulás. A társult önkormányzatok az adott alapellátási feladat működtetéséhez a 8251 Zánka, Rákóczi u. 31. szám alatti orvosi rendelő vonatkozásában a költségvetési támogatáson felül szükséges további költségek fedezetét, alapellátási típusonként, lakosságszám arányában saját költségvetési rendeleteikben biztosítják, melyet féléves bontásban utalnak a Társulás számlájára.

8.2. A Balatonszepezd, Dózsa Gy. u. 1. szám alatti ingatlanban kialakított rendelő fenntartásával és üzemeltetésével kapcsolatos költségeket Balatonszepezd Község Önkormányzata viseli.

8.3. Az egyes önkormányzatokat terhelő hozzájárulások éves összegét a társult települési önkormányzatok két egyenlő részletben, minden év május 31-ig és október 30-ig átutalással fizetik meg.

**9. A társulás tagjai által vállalt pénzügyi hozzájárulás nem teljesítése esetén irányadó eljárás:**

9.1. A Társulási Tanács által megállapított pénzügyi hozzájárulásokról, befizetési kötelezettségekről a Zánkai Közös Önkormányzati Hivatal nyilvántartást vezet.

9.2.Amennyiben a tag önkormányzat a megállapított pénzügyi hozzájárulást, befizetési kötelezettségét nem tudja az előírt határidőben teljesíteni, köteles erről legkésőbb a fizetési határidő lejártát követő 8 napon belül a Társulás Elnökét írásban értesíteni. Az értesítésnek tartalmaznia kell a pénzügyi hozzájárulás befizetési kötelezettség teljesítésének várható időpontját. Az értesítés tartalmazhatja a pénzügyi hozzájárulás, befizetési kötelezettség részletekben történő megfizetése iránti kérelme is.

9.3. A Társulás Elnöke az értesítés kézhezvételétől számított 30 napon belül tárgyalást kezdeményez a pénzügyi hozzájárulást, befizetési kötelezettséget nem teljesítő tag önkormányzattal. Amennyiben a tárgyalás eredménye a Társulás Elnöke a hátralékos önkormányzattal megállapodást köt a pénzügyi hozzájárulás, befizetési kötelezettség teljesítéséről. A Társulás Elnöke a megállapodásban jogosult fizetési halasztást, részletekben történő megfizetést engedélyezi, amennyiben a pénzügyi hozzájárulás, befizetési kötelezettség legfeljebb 60 napon belül vagy legfeljebb 4 részletben teljesíthető.

9.4. A Társulás Elnöke pénzügyi hozzájárulás, befizetési kötelezettség nem teljesítéséről 15 napon belül köteles a Társulási Tanácsot értesíteni:

a) a 9.2.pontban említett kérelem esetén, amennyiben a pénzügyi hozzájárulás, befizetési kötelezettség teljesítésének várható időpontja a 60 napot vagy a 4 részletet meghaladja.

b) a 9.3 pontban említett tárgyalás eredménytelensége esetén.

9.5. A Társulási Tanács a pénzügyi hozzájárulás, befizetési kötelezettség nem teljesítéséről, a követelés rendezéséről határozattal dönt. A Társulási Tanács a hátralékos tag önkormányzatot határozatban hívja fel a kötelezettség 15 napon belül történő teljesítésére.

9.6. A Társulás Elnöke jogosult és köteles intézkedni a Társulási Tanács határozatba foglalt felhívásának eredménytelen elteltét követő 15. napon a meg nem fizetett pénzügyi hozzájárulás, befizetési kötelezettség azonnali beszedési megbízás útján történő beszedése iránt.

**10. A társulás vagyona, a tulajdonosi jogok és kötelezettségek gyakorlásának rendje:**

10.1.[[11]](#footnote-11) A társult önkormányzatok a társulás működtetésének céljára vagyontárgyat a következő rendben biztosítanak és adnak használatba:

10.1.1. Az egészségügyi alapellátás háziorvosi és iskolaorvosi feladatai ellátásához rendelkezésére áll

1. a Zánka belterület 147 hrsz., 1218 m2 térmértékű, természetben 8251 Zánka, Rákóczi u. 31. szám alatti orvosi rendelő megnevezésű ingatlan az e célú felépítménnyel, valamint
2. a Balatonszepezd, Dózsa Gy. u. 1. szám alatti ingatlanban e célra kialakított helyiség, továbbá
3. a leltár szerint nyilvántartott tárgyi eszközök, műszerek, berendezések és anyagok, felszerelések.

10.1.2. A fogászati ellátáshoz rendelkezésre áll a Zánka, Rákóczi u. 31. szám alatti ingatlanban lévő fogászati rendelő a leltár szerint bennük lévő műszerekkel és berendezésekkel.

10.1.3. A védőnői szolgálat rendelkezésére áll Zánka, Rákóczi u. 31. szám alatti ingatlanban lévő tanácsadó és váró helyiségei a leltár szerint bennük lévő műszerekkel és berendezésekkel.

10.2. A költségvetési szerv feladatellátását kiszolgáló ingatlanvagyon a községi önkormányzatok tulajdonában áll az ingatlan-nyilvántartásba bejegyzett tulajdoni viszonyoknak megfelelően.

10.3. A költségvetési szerv feladatellátását képező ingóvagyon a Zánka és Térsége Egészségügyi Intézményi Társulás tulajdonában áll.

10.4. A társulás által pályázati úton vagy egyéb forrásból történő vagyongyarapodás a Társulás osztatlan tulajdonát képezi.

10.5. A társulás közös vagyona felett a tulajdonosi jogokat és kötelezettségeket a Társulás Tanács gyakorolja és felelős a gazdálkodás biztonságáért, szabályszerűségéért.

10.6. A Társulás működése során a 10.1 pontban megjelölt vagyonkörön kívül keletkezett vagyonnövekmény a társuló önkormányzatok hozzájárulás arányában keletkező közös tulajdona.

**11. A közös alapítású intézmény alapítói jogainak gyakorlása:[[12]](#footnote-12)**

**12.[[13]](#footnote-13) A társulás szolgáltatásai igénybevételének feltételei:**

12.1. A társulás által biztosított szolgáltatások előfeltétele a szolgáltató működési engedélye.

12.2. A szolgáltató köteles a pénzügyi hozzájárulás megfizetésétől függetlenül a szolgáltatás teljesítésére a működési engedélyében, valamint a szakmai jogszabályokban meghatározottak figyelembe vételével.

**13. A társulás általános rendjétől eltérő feladatellátás módja:**

13.1. A háziorvosi és fogszakorvosi alapellátás tekintetében az Eütv. 152. § (2) bekezdése alapján a társuló települési önkormányzatok képviselő-testületei - a kormányrendelet szerinti praxiskezelő által megadott szempontokat figyelembe véve - megállapítják és kialakítják az egészségügyi alapellátások körzeteit. Több településre is kiterjedő ellátás esetén a körzet székhelyét az érintett települési önkormányzatok egyetértésben állapítják meg.

13.2.[[14]](#footnote-14) A háziorvosi alapellátást – Monoszló Község Önkormányzata kivételével – és a fogszakorvosi alapellátást a társult önkormányzatok mindegyikével kötött feladat-ellátási szerződés alapján biztosítják a működési engedéllyel rendelkező egészségügyi szolgáltatók.

13.3. Az Eütv. 3. § f)pontja alapján *egészségügyi szolgáltató:* a tulajdoni formától és fenntartótól függetlenül minden, egészségügyi szolgáltatás nyújtására és az egészségügyi államigazgatási szerv által kiadott működési engedély alapján jogosult egyéni egészségügyi vállalkozó, jogi személy vagy jogi személyiség nélküli szervezet.

13.4. Monoszló Község Önkormányzata háziorvosi és védőnői alapellátási feladatait Köveskál Község Önkormányzatával együttműködve látja el.

**14. A társulás működésével kapcsolatos beszámolási kötelezettség:**

14.1. A társulás elnöke a társulás működéséről évente egy alkalommal beszámol a tanács tagjainak.

14.2. A tanács tagjai az általuk képviselt önkormányzat képviselő-testületi ülésén a tanács elnökének beszámolóját évente napirendre tűzik.

**15. A társulás működésének ellenőrzése:**

15.1.[[15]](#footnote-15) Törvényességi ellenőrzés: Veszprém Megyei Kormányhivatal Építésügyi, Hatósági, Oktatási és Törvényességi Felügyeleti Főosztálya (8200 Veszprém, Megyeház tér 1.)

15.2. Gazdálkodás ellenőrzése:

a) Balatonfüredi Többcélú Társulás belső ellenőre (8230 Balatonfüred, Szent I. tér 1.)

b) Magyar Államkincstár (8200 Veszprém, Budapest u. 4.)

c) Országos Egészségbiztosítási Pénztár Közép-dunántúli Területi Hivatalának Veszprém Megyei Irodája (8200 Veszprém, Óváry F. u. 7.)

**16. A társulási megállapodás módosításának feltételei:[[16]](#footnote-16)**

**17. A társulásból történő kiválás, kizárás feltételei:**

17.1. A társulásból kiválni az Mötv. rendelkezéseinek betartásával lehet.

17.2. A társulás megszűnik:

a) a tagok közös megegyezésével,

b) amennyiben a tagok száma bármilyen okból kettőnél kevesebb lesz,

c) bíróság jogerős döntése alapján.

17.3. A társulási megállapodást a társulásból kilépni kívánó társult önkormányzat a tárgyévet követő év június 30-ig szóló hatállyal minősített többséggel hozott döntésével mondhatja fel,

amennyiben ezen döntését a társult önkormányzatokkal a megelőző év december 31-ig közölte.

16.4. a társulás tagjai közül kizárhatja minősített többségű döntésével azt a tag önkormányzatot, amely a társulás megállapodásban foglalt kötelezettségének nem tesz eleget és az e tárgyban folytatott előzetes egyeztetés nem vezetett eredményre. Ilyen kötelezettségnek minősül különösen, ha a társulás fenntartásában lévő intézmény működtetéséhez szükséges költségvetési fedezetet a társult önkormányzat költségvetésében nem biztosítja.

**18. A társulás megszűnése esetén a tagok egymással való elszámolásának kötelezettsége,** **módja:**

18.1. A társulás megszűnése vagy valamelyik tag kiválása esetén a vagyon, illetve a vagyonnövekmény megosztása során a társult önkormányzatokat megillető részt a székhely önkormányzat pénzben megváltja. Egyéb vonatkozásban a társult önkormányzatok a Polgári Törvénykönyvnek a közös tulajdon megszüntetésére vonatkozó szabályai kötik.

**19. Egyéb megállapodások:**

19.1. A jelen társulási megállapodásban nem szabályozott kérdésekben a Magyarország helyi önkormányzatairól szóló 2011. évi CLXXXIX. törvény, valamint az államháztartásról szóló 2011. évi CXCV. törvény rendelkezési irányadóak.

19.2. A társulás tagjai egybehangzóan kijelentik, hogy a megállapodásból eredő, a társulás működése során felmerülő vitás kérdéseket elsődlegesen egymás között, tárgyalásos úton kívánják rendezni. A bírósági út lehetőségével akkor élnek, ha előzetesen az egyeztetés nem vezetett eredményre. Az esetleges jogvita eldöntésére a Veszprémi Törvényszék illetékes.[[17]](#footnote-17)

19.3. Hatályát veszti a Társulás létrehozásáról rendelkező, törzskönyvi nyilvántartásba bejegyzett valamennyi korábbi társulási megállapodás és kapcsolódó alapító okirat.

Zánka, 2015. április 28.

|  |  |  |
| --- | --- | --- |
| **Filep Miklós sk.**Zánka polgármestere | **dr. Sebestyén László sk.** Balatonszepezd polgármestere | **Simon György sk.**Monoszló polgármestere |
| **Schumacher József sk.** Balatoncsicsó polgármestere | **Bodor Antal sk.**Óbudavár polgármestere | **Kiss Csaba sk.**Szentantalfa polgármestere |
| **Steixner László sk.**Szentjakabfa polgármestere | **Steierlein István sk.**Tagyon polgármestere | **Lukács Ágnes sk.**jegyző |

**Záradék:**

A Zánka és Térsége Egészségügyi Intézményi Társulás társulási megállapodásának módosítását **2025. január 1. hatállyal**

* Balatoncsicsó Község Önkormányzata Képviselő-testülete a \_\_\_/2024. (….)
* Balatonszepezd Község Önkormányzata Képviselő-testülete a \_\_\_/2024. (….)
* Szentantalfa Község Önkormányzata Képviselő-testülete a \_\_\_/2024. (….)
* Szentjakabfa Község Önkormányzata Képviselő-testülete az \_\_\_/2024. (….)
* Tagyon Község Önkormányzata Képviselő-testülete a \_\_\_/2024. (….)
* Óbudavár Község Önkormányzata Képviselő-testülete a \_\_\_/2024. (….)
* Monoszló Község Önkormányzata Képviselő-testülete a \_\_\_/2024. (….)
* Zánka Község Önkormányzata Képviselő-testülete a \_\_\_/2024. (….)

számú határozatával hagyta jóvá.

Módosítással egybefoglalva: 2025. január 1.

|  |  |  |
| --- | --- | --- |
| **dr. Oláh Kálmán**Zánka polgármestere | **Biró Imre**Balatonszepezd polgármestere | **Simon György**Monoszló polgármestere |
| **Antmann József** Balatoncsicsó polgármestere | **Godány Mária**Óbudavár polgármestere | **Kiss Csaba**Szentantalfa polgármestere |
| **Steierlein Imre**Szentjakabfa polgármestere | **Gyarmati Kornél**Tagyon polgármester |

1. Módosítva 2018. november 1. napjával [↑](#footnote-ref-1)
2. Módosítva 2018. november 1. napjával [↑](#footnote-ref-2)
3. Hatályon kívül helyezve 2022. december 1. napjával [↑](#footnote-ref-3)
4. Módosítva 2025. január 1. napjával [↑](#footnote-ref-4)
5. Módosítva 2025. január 1. napjával [↑](#footnote-ref-5)
6. Módosítva 2018. november 1. napjával [↑](#footnote-ref-6)
7. Módosítva 2018. november 1. napjával [↑](#footnote-ref-7)
8. Kiegészítve 2018. november 1. napjával [↑](#footnote-ref-8)
9. Hatályon kívül helyezve 2018. november 1. napjával [↑](#footnote-ref-9)
10. Módosítva 2022. december 1. napjával [↑](#footnote-ref-10)
11. Módosítva 2022. december 1. napjával [↑](#footnote-ref-11)
12. Hatályon kívül helyezve 2018. november 1. napjával [↑](#footnote-ref-12)
13. Módosítva 2018. november 1. napjával [↑](#footnote-ref-13)
14. Módosítva 2022. december 1. napjával [↑](#footnote-ref-14)
15. Módosítva 2022. december 1. napjával [↑](#footnote-ref-15)
16. Hatályon kívül helyezve 2018. november 1. napjával [↑](#footnote-ref-16)
17. Módosítva 2025. január 1. napjával [↑](#footnote-ref-17)